เรื่องร้องเรียน: กลิ่นขยะเหม็นรุนแรง และยาวนาน จากโรงขยะอ่อนนุช ไม่สามารถออกไปนอกบ้านได้ ไม่สามารถเปิดหน้าต่างประตูได้ สัปดาห์นี้มีกลิ่นเหม็นทุกวัน ระหว่าง 19:30 เป็นต้นไป
การดำเนินการของเจ้าหน้าที่: ตามที่ได้มีประชาชนร้องเรียนผ่านระบบบริหารจัดการปัญหาเมือง ระดับปัญหาเส้นเลือดฝอยตามนโยบายของผู้ว่าราชการกรุงเทพมหานคร (นายชัชชาติ สิทธิพันธุ์) ผ่านระบบ Application Traffy Fondue ตามรหัสรับเรื่อง 2023-8HXB24 วันที่รับแจ้ง 23 มกราคม ๒๕๖๖ กรณีข้อร้องเรียนกลิ่นขยะส่งกลิ่นเหม็นมาก รบกวนความเป็นอยู่ของประชาชนภายใน ซ.กาญจนาภิเษก ๓๙แยก ๑๐ แขวงดอกไม้ เขตประเวศ กรุงเทพมหานคร. นั้น      ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบภายในโรงงานกำจัดมูลฝอย เมื่อวันที่ ๒๖ มกราคม ๒๕๖๖ เวลา ๑๓.๓๐ น. พบว่ามีกลิ่นเหม็นที่เกิดจากขบวนการกำจัดมูลฝอยภายในศูนย์กำจัดมูลฝอยอ่อนนุช ส่งกลิ่นเหม็นจากกระบวนการกำจัดภายในจึงทำให้ผู้ที่อยู่บริเวณโดยรอบได้รับผลกระทบ     ทั้งนี้ ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอยได้ประสานกับบริษัทผู้รับจ้างกำจัดมูลฝอย ตรวจสอยและแก้ไขปัญหากลิ่นเหม็นที่เกิดจากการกำจัดมูลฝอยรวมถึงการดูแลบำรุงรักษาระบบบำบัดอากาศให้มีประสิทธิภาพตลอดเวลาการทำงาน และการกำจัดมูลฝอย ให้เป็นไปตามมาตรฐานข้อกำหนดอย่างคร่งครัด เพื่อลดผลกระพบกับประชาชนที่อาศัยอยู่โดยรอบศูนย์กำจัดมูลฝอยอ่อนนุช
ความเห็นของผู้แจ้ง: ขอบคุณทุกท่านที่ให้ความสำคัญต่อข้อร้อเรียนของผู้ได้รับผลกระทบ   เข้าใจว่าปัจจุบัน อยู่ในความรับผิดชอบของผู้รับจ้างกำจัดมูลฝอย   อยากให้มีการพิจารณาระบบเพื่อจัดการต้นเหตุของปัญหากลิ่นเหม็น เช่น ระบบการบำรุงรักษาอุปกรณ์ให้สามารถระงับกลิ่นไม่ให้กระทบต่อผู้อยู่รอบข้าง
พื้นที่: แขวงดอกไม้ เขตประเวศ กรุงเทพมหานคร